ТЕХНИЧЕСКА СПЕЦИФИКАЦИЯ

за обществена поръчка с предмет:

**„Избор на външен експерт за изпълнение на дейностите по инвеститорски контрол по част ОВК“ за обект: „Преустройство и основен ремонт на II етаж от административна сграда, находяща се на бул. ,,Княгиня Мария Луиза“ 114Б, гр. София“**

Външният експерт ще изпълнява дейностите по инвеститорски контрол по част ОВК за обекта, като:

1. Следи за стриктното изпълнение на одобрения и съгласуван инвестиционен проект по част ОВК, който е предаден на Строителя.
2. Контролира подготовката и изпълнението на договорените строителни и монтажни работи (СМР) по част ОВК.
3. Контролира спазването на сроковете за извършване на СМР по част ОВК.
4. Осъществява контрол относно пълнотата и правилното съставяне на актовете и протоколите по време на строителството, съгласно Наредба № 3/31.07.2003 г. по част ОВК.
5. Координира взаимодействието между Строителя и Строителния надзор по част ОВК.
6. Организира приемането на извършените СМР, на завършения обект и на отделните етапи от него, по част ОВК, съгласно действащата нормативна уредба в строителството.
7. Приема изпълнените СМР по част ОВК, като проверява количеството и качеството на изпълнението им, както и верността на количествено-стойностните констативни актове на Строителя.
8. Контролира цените по договора със Строителя и единичните цени на видовете СМР по част ОВК, в случай на непредвидени в договора със Строителя видове СМР.
9. Уведомява незабавно Техническия ръководител и Строителния надзор при: некачествено изпълнени СМР по част ОВК; извършване на работите в нарушение на нормативните изисквания към строежите; отклонение от инвестиционния проект; организация на строителния процес или липса на такава, която създава опасност за живота и здравето на лицата на обекта.
10. Подписва Заповедната книга на обекта; приемо-предавателни протоколи; актове и протоколи, съставяни по време на строителството; както и констативни протоколи, след като се извършат необходимите проверки, огледи и измервания на място и се установи, че са постигнати изискванията на проекта, нормативните изисквания към съответните СМР и Правилата за извършване и приемане на СМР по част ОВК.